Source: http://inatsisit.gl/kl-GL/Lov?rid=%7B7CE99575-CD1A-4DA9-9699-10C2AC962706%7D
Timestamp: 2019-08-17 11:27:07+00:00
Document Index: 18679019

Matched Legal Cases: ['§ 12', '§ 1', '§ 2', '§ 12', '§ 2', '§ 2', '§ 1', '§ 3']

Suliffeqarfinnut pisortanit pigineqartunut aalajangersimasunut tutsinneqarsimasunik tapiissutit utertillugit akilernissaat pillugu Namminersornerullutik Oqartussat nalunaarutaat nr. 18, 27. juni 2008-imeersoq Atuussimasoq (Historisk)
Unammilleqatigiinneq pillugu inatsisartut inatsisaat nr. 16, 19. november 2007-imeersumi § 12, imm 4, immikkoortut aappaat malillugu aalajangersarneqarpoq:
§ 1. Unammilleqatigiinnermut Ataatsimiititaliap peqqussutigisinnaavaa aamma pisortanit tapiissutit suliffeqarfinnut ingerlatseqatigiiffittut isikkulimmik ingerlatanut pisortanit tamakkiisumik ilaannakusumilluunniit pigineqartunut aalajangersimasunut tutsinneqarsimasut utertillugit akilerneqassasut.
§ 2. Suliffeqarfiit ingerlatseqatigiiffittut isikkulimmik ingerlanneqartunut, unammilleqatigiinneq pillugu inatsimmi § 12, imm. 4 immikkoortut aappaat naap., ilaapput:
1) Suliffeqarfiit pisortat malittarisassaliornerisigut pilersinneqarsimasut, unammilleqatigiinneq pillugu inatsimmi § 2, imm. 2 naap., aamma pisortanit tamakkiisumik ilaannakuusumilluunniit pigineqartut.
2) Kommunit peqatigiiffii, kommunit inuussutissarsiutini il.il. aningaasaliinermikkut inuussutissarsiutinik ineriartortitseqataanissaminnut periarfissaat pillugit inatsisartut inatsisaanni § 2 naap.
3) Suliffeqarfiit allat, pisortanit tamakkiisumik ilaannakuusumilluunniit pigineqartut.
Imm. 2. § 1 naapertorlugu utertillugit akiliinerit taamaallaat akileqquneqarsinnaapput, imm. 1-imi taaneqartut suliffeqarfiit aaqqissuussaanerminni aqutsisoqarnikkut naatsorsuuteqarnikkullu ingerlatseqatigiiffiit killeqartumik akisussaaffilittut, suliffeqarfiit imminut pigisutut ilaalu ilanngullugit assigissaattut ingerlanneqarpata.
§ 3. Nalunaarut manna 1. julip 2008-mi atulissaaq.